{
  "1": "Te kôôt apok ji khơl karaq, bơh dayh athêêt manưưng oot đa ji vaq, tadăp blaay đa ji oh ay,",
  "2": "khơl mo heq karaq đa ji miq, yôôych oon oh kadrê đa ji oh ay, tyauq xarêh xaraat saleap.",
  "3": "Dayh vadoo khơl mo vlơu - bơh mo vlơu dong dik.",
  "4": "Bơh atoh mo vlơu leq e koot long xaau, yôôych adrooyq dik koot xaau oot phayh hok  xlih vlôh xuum xung ka aduq hnhư oot kadih, ji xlih vlôh xuum bla vanoong ka miq vaq, vii varơuq neq tamaq xuum Kơy Plêêk.",
  "5": "Dro vlơu dong dik bơh măn vơ muuyq dro, yôôych takôô aduq Kơy Plêêk, klôôy hngơy kajưk xuum apôôy vôôch.",
  "6": "Măn dro riilh arơơk axek varơuq agưt hrơh yôôych heq kaxêêt, long e măn riilh.",
  "7": "Kung dayh đnooy hlê kaluh varơuq neq, xôq oot jah saleap.",
  "8": "Atoh e kơyq nưq leh ta'meq ta'moq oh ay ni, drooyq dik ji khơl hnhư ni, yôôych dro nưq heq ka'lăk xuum tuôôq ji măn xơuq iaq adro leh tuôôq.",
  "9": "Vơ vlơk yal khơl mo vlơu leq drơu kưưl xanưưm kon hơơ, vơ e muuyq dro kanơu heq,",
  "10": "phayh ji dro jah vnê xing varơuq dơơp kaxaay tamaq; đa ji, vach koot, kôô kaq tamooi hooy trôôk, 'nhaau jôôk khơl xatyauq, wơơt wak dro pơơl dal, ji dêq xuum đơu kaluh varơuq kaxaay tamaq.",
  "11": "Bơh thơy vlơk yal khơl mư vlơu, vii tuôôy kaluh  gưt hrơh dơơp xangưưi xing Kơy Krist, yôôych oot trôôt xok kanơu, ",
  "12": "Dơơp oot vơơt kadrôp vii ka'lăk apok taveek xing kapatep di oot.",
  "13": "Yôôych nưq, oot kung 'ngưưng măn hlolh, e katiik chrơơk hnhư neq hlê hnhư hơq, ji leh aalq vơ alaah heq, bơh măn đnooy 'ngưưng ji trôôt rơơy rơơy đom varơuq di khơl drơơy, varơuq leh duh đnooy kung đnooy.",
  "14": "Daang anưq, gô trôôt khơl mư vlơu dayh xok kanơu, pa-iir oh, rahiin dep hnhư wah xak, xôq leh dơơp e kawah ka khơl tachơơl oot đnooy.",
  "15": "Vii toleq dro heq taah vlôh hooy tyauq Sa-taan yôôych.",
  "16": "Atoh khơl kadrê tuuôq Lôôk leq e mo vlơu đom hnhư, yôôych dayh waak rơy oot, ji Tayuup Vah leh huq biq parêq, xôq ik wak rơy khơl mo vlơu dong dik. \n\\p",
  "17": "Garơơk-karaq leq xet jưư 'yoo Tayuup Vah yôôych phayh jah kuul damưưng 'ngưưng iaq, yưk ji khơl padoh taboon đom apok Lôôk ji pato daay.",
  "18": "Vii Apok Kơy Plêêk pato: \"Ay te kađip huuy ôôq boo tuôôy ni đong juaq vaa,\" ji Manih dơơp varơuq jơq jah jêêt varơuq dơơp ni.\"",
  "19": "Te tameeng tyauq apok rôp kadrôp tachơơl hlê muuyq dro khơl ka-raq leq atoh leh e vaar long pe dro dơơp xnưk.",
  "20": "Dayh đnooy xleah dro lôp kadrôp kangưưl manih karôp xôq khơl măn hlê kung xet yôq.",
  "21": "Gô đnooy pato koot kangưưl Kơy Plêêk ji Kơy Jê-xu Krist, đơu ji khơl kơy hơu jah rơơlh, aneq koot phayh jưư kaluh apok pato neq bơh leh e xatyauq apok đnooy leq ji kung te dơơp ka joq khloong pi leq.",
  "22": "Te pơl wơl xôq tii tơơl akơyq, kung te muut rơy đom karôp maroh di khơl drơơy. Dayh jưư xak paxarêh.",
  "23": "Koot te hôôych daak hloh, bơh kung phayh hôôych muuyq axit lok vii kơq vaduk di koot ji kaluh jiq koot 'ngưưng tavơh.",
  "24": "Kadrôp di toleq dro yôôych xlih vlôh, kơyq kung xet drooyq tuôôy biq xadrah. Bơh kung e kaluh kadrôp vơ kahnoq vlôh tuôôy xưh xadrah.",
  "25": "Kung đanưq, e kaluh varơuq tamaq yôôych hloq hloay, ji kaluh varơuq yôôych leh padoh vlôh, bơh atêq neq kung leh kadook ik."
}
