{
  "1": "Apok neq ji phayh tuôôq gmưh: \"Atoh e kơyq trôôt dơơp manih xkaq 'yoo Tayuup Vah, yôôych dro nưq trôôt xung muuyq varơuq tamaq.\"\n\n",
  "2": "Nưq, muuyq dro xakaq trưưu phayh be e aduq đnooy ik, ji kanơu di muuyq dro kadrê, jưư xak, xet 'ngưưng, goh gool, groong kôô kaq tamooy, xet pato daay,",
  "3": "te gieel lok, kung te xơk tauq, bơh phayh e xuum tamaq, taguu, te hmưưch jêêt, ",
  "4": "phayh jưư 'yoo hnhư xak, e koot xau tameeng tyauq đơu dêq xuum saleap",
  "5": "( vii atoh muuyq dro be xet jưư 'yoo hnhư ni, yôôych dơơp aleq ik jưư 'yoo Tayuup Vah di Kơy Plêêk?),",
  "6": "khơl đơu tuôôq Lôôk leh ik dơơp manih jưư 'yoo, xôq manih nưq leh huq tok xak tơơk dalơh glưh muut varơuq xưh xadrah đa ji kamuuych.",
  "7": "Manih jưư 'yoo kung phayh e hnưưm tamaq đơu manih đêh Tayuup Vah, xôq manih nưq leh huq klêh muut kaxoah raơh ji vơơt rayaalh di kamuuych.",
  "8": "Kung anưq, khơl wak varơuq phayh rơơt raal, be đnooy vaar apok, be gieel lok, be hmưưch,",
  "9": "jưư xôq varơuq kadook di xuum tuuôq ji  xuum klaak xarêh xaraat.",
  "10": "Oot phayh jah arieq adrooyq, yôôych atêq nưq đơu dơơp varơuq bơh be e aduq đnooy ik.",
  "11": "Kadrê di khơl wak varơuq kung anưq, phayh rơơt raal, te đnooy xơuq, jưư xak, ji muuyq xuum đom tôôy varơuq.",
  "12": "Khơl wak varơuq phayh ji kanơu di muuyq kadrê, jưư 'yoo ik koot xaau ji hnhư wah ni.",
  "13": "Vii khơl wak varơuq hyioh jăk xagook xuq ka ni kaxaay tamaq ji xuum thier kaalh paraat đom xuum tuôôq aduq Kơy Jê-xu Krist.",
  "14": "Gô vlơk toleq apok neq ka koot, takôô truh hlơq koot dong meel,",
  "15": "bơh atoh gô manưưng truh, yôôych koot xet phayh dơơp đaleq đom hnhư di Kơy Plêêk, nưq ji Tayuup Vah di Kơy Plêêk riilh miêk, gok ji kahnieel di hyioh jăk.",
  "16": "Dik kôôt glơh lơơyq ji varơuq kadook leh ik tayaat truh varơuq tuôôq kuh kuul: \"Kadraq jah xlih vlôh đom xak xmơk, jah taayh hyioh jăk đom Yaak Plêêk, jah kơy hơu 'yoo hloq, jah padoh boon đom kaluh tamooi, jah tuôôq gmưh tơl daak dêh, jah tơơk tok đom tađnah tađaak.\""
}
